ACORDO DA XUNTA DE GOBERNO LOCAL. EXECUCIÓN SUBSIDIARIA POR INCUMPRIMENTO DE ORDE DE REPOSICIÓN DE MURO PROPIEDADE DE JOSÉ ANTONIO FONTELA PEREIRA, NA RÚA TELMO ESTÉVEZ 33–CELA
ADMINISTRACIÓN LOCAL — Municipal — Mos (Outros documentos, notificacións e informacións públicas, 12/06/2015)

Pola Xunta de Goberno Local deste Concello, en sesión ordinaria do 23 de abril de 2015, adoptouse o seguinte: Previa declaración de urxencia ao abeiro do establecido no artigo 83 do Real Decreto 2568/1986, do 28 de novembro, de organización, funcionamento e réxime xurídico das entidades locais, polo voto favorable dos seis membros presentes que compoñen esta xunta, sométese á consideración da Xunta de Goberno Local, xa que se atopan informados e para non demorar a súa tramitación, o exame dos seguintes expedientes: (.) Sométese á consideración da Xunta de Goberno Local expediente de reposición da legalidade urbanística por incumprimento de orde de reposición de muro e retirada de cascallos da vía pública. Con data 17 de xaneiro de 2014 remítese requirimento ao Sr. Antonio Rene Bazaes Mijangos para que proceda á reposición do muro ao seu estado orixinal. O 17 de decembro de 2014 o antedito órgano colexiado acorda imporlle ao Sr. Antonio Rene Bazaes Mijangos unha multa coercitiva de 600 euros por incumprimento do requerido polo Concello. Visto que con data 24 de marzo de 2015 a Xunta de Goberno Local acorda a execución subsidiaria a costa do obrigado. En base ao anterior a Xunta de Goberno Local en votación ordinaria con voto favorable dos seis membros presentes que compoñen esta xunta, en exercizo das competencias delegadas pola Alcaldía mediante Decreto de 20 de xuño de 2011 ao abeiro do establecido no artigo 21 da Lei 7/1985, de 2 de abril, de bases do Réxime Local e 61 da Lei 5/1997, do 22 de xullo de Administración Local de Galicia e en atención ao disposto na Lei 9/2002, do 30 de decembro, de ordenación urbanística e protección do medio rural de Galicia, Primeiro.- Proceder a autorizar a liquidación do gasto por importe de 18.613,15 euros. Pago da liquidación: Nas Entidades bancarias colaboradoras, en horas de oficina, no seguinte prazo: Prazo, lugar e forma de ingreso. Prazos para o pago Art.62 – Lei 58/2003, de 17 de decembro) Non obstante, transcorridos os prazos indicados, seralle esixido o ingreso por vía executiva con recargo do 10%. Cando calquera prazo dos anteriores finalice en día inhábil, quedará automaticamente ampliado o seu termino no día hábil inmediatamente posterior. Forma de ingreso: Recursos: Contra a liquidación procederá recurso de reposición ante o órgano autor desta no prazo dun mes, contado dende o día seguinte ó da presente notificación, segundo dispón o Art.14.2c) do RDL 2/2004 de 5 de marzo. A interposición do recurso non suspende por si a obriga do pagamento da débeda. Advertencias, a partir do día seguinte o que venceu a débeda en período voluntario e ata o seu ingreso en arcas municipais, devengará intereses de demora na forma e nos casos que establece o art.109 do Regulamento Xeneral de Recadación, séndolle repercutibles, ademais, das costas do procedemento. Segundo.- Dar traslado do presente acordo ao departamento de recadación e ao negociado de rendas aos efectos oportunos. Terceiro.- Darlle traslado aos interesados, con indicación de que contra o mesmo poderán directamente no prazo de 1 mes, desde a notificación, interpor o recurso potestativo de reposición perante a Alcaldía, de conformidade co disposto nos artigos 107.1 e 116.1 da Lei 30/1992, de 26 de novembro de Réxime Xurídico das Administracións Públicas e Procedemento Administrativo Común, segundo a redacción dada pola Lei 4/1999 pola que se modifica a primeira ou ben directamente Recurso Contencioso-Administrativo perante o Xulgado do Contencioso-Administrativo de Pontevedra no prazo de dous meses computados a partir do día seguinte ao da recepción da notificación, consonte ao establecido nos artigos 8.1 e 46.1 da Lei 29/1998, do 13 de xullo Reguladora da Xurisdición Contenciosa-Administrativa. De interpoñerse o recurso potestativo de reposición, este deberá ser resolto e notificado no prazo de 1 mes segundo establece o artigo 117.2 da antedita Lei 30/1992, modificada pola Lei 4/1999, entendéndose desestimado o recurso de reposición polo transcurso do mencionado prazo sen resolución expresa notificada, de conformidade co establecido no artigo 43.2 da Lei 30/1992, modificada pola Lei 4/1999, podendo entón os interesados interpoñer o recurso contencioso-administrativo dentro do prazo de 6 meses contados desde o día seguinte daquel no que deba entenderse presuntamente desestimado o recurso de reposición interposto, consonte ao establecido no artigo 46.1 e 46.4 da Lei 29/1998, Reguladora da Xurisdición Contenciosa-Administrativa. Non obstante, tamén se poderá interpoñer calquera outro recurso que os interesados estimen procedentes consonte a Dereito.” Mos, a 25 de maio de 2015.—A Concelleira Delegada de Urbanismo, Julia Loureiro Campo.